**Уладзіслаў Мухамедаў** (нар. 4 студзеня 1998, Мінск) — беларускі футбаліст, нападнік.

Клубная кар’ера
---------------

Выхаванец школы мінскага МТЗ-РІПА, пазней трапіў у структуру барысаўскага БАТЭ. У 2015 годзе пачаў гуляць за дубль барысаўчан, 18 ліпеня таго ж года дэбютаваў у камандзе ў матчы Кубка Беларусі супраць шклоўскага «Спартака» (1:2), выйшаўшы на замену ў другім тайме (у матчы гулялі ігракі дубліруючага складу БАТЭ).

У Вышэйшай лізе дэбютаваў 16 чэрвеня 2017 года, выйшаўшы на замену ў другім тайме ў матчы з «Нафтанам» (3:0). У 2017 годзе згуляў у двух матчах у Вышэйшай лізе, а ў сезоне 2018 стаў часцей прыцягвацца да асноўнай каманды. Са жніўня 2018 года на доўгі час выбыў з-за траўмы, толькі ў лістападзе таго ж года пачаў зноў з’яўляцца на полі.

У лютым 2019 года падоўжыў кантракт з БАТЭ. Прапусціў пачатак сезона 2019, з чэрвеня стаў гуляць за дубль. У жніўні 2019 года быў аддадзены ў арэнду ў «Смалявічы», дзе спачатку выхадзіў на замену, а пазней замацаваўся ў стартавым складзе. У студзені 2020 года вярнуўся ў БАТЭ, аднак неўзабаве зноў стаў трэніравацца са смалявіцкай камандай, і ў лютым 2020 года арэнда была падоўжана на сезон 2020.

У ліпені 2020 года на правах арэнды далучыўся да «Энергетыка-БДУ», аднак не здолеў замацавацца ў аснове, гуляў пераважна за дубль, у галоўнай камандзе толькі тройчы выйшаў на замену. У снежні 2020 года пакінуў «Энергетык-БДУ».

У студзені 2021 года стаў трэніравацца з магілёўскім «Дняпром», і ў лютым афіцыйна далучыўся да каманды на правах арэнды. Спачатку пераважна выхадзіў на замену, пазней стаў часцей з’яўляцца ў стартавым складзе. У снежні 2021 года па заканчэнні арэнды пакінуў магілёўскі клуб.

Міжнародная кар’ера
-------------------

У 2016—2017 гадах гуляў за юніёрскую зборную Беларусі (да 19 гадоў) у кваліфікацыі чэмпіянату Еўропы.

14 лістапада 2019 года дэбютаваў у моладзевай зборнай Беларусі, адгуляўшы другі тайм таварыскага матча супраць Славакіі (0:3). 19 лістапада таго ж года выйшаў на замену ў канцы адборачнага матча чэмпіянату Еўропы супраць Гібралтара (2:0), больш у зборную не прыцягваўся.

Дасягненні
----------

* Беларусь 01Чэмпіён Чэмпіён Беларусі (2): 2017, 2018

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2015 | дубль | БАТЭ | Беларусь | 15 | 0 |
| 2016 | дубль | БАТЭ | Беларусь | 22 | 10 |
| 2017 | Д1 | БАТЭ | Беларусь | 2 | 0 |
| 2018 | Д1 | БАТЭ | Беларусь | 8 | 0 |
| 2019 (1) | дубль | БАТЭ | Беларусь | 4 | 0 |
| 2019 (2) | Д2 | Смалявічы | Беларусь | 13 | 1 |
| 2020 (1) | Д1 | Смалявічы | Беларусь | 15 | 2 |
| 2020 (2) | Д1 | Энергетык-БДУ | Беларусь | 3 | 1 |
| 2021 | Д2 | Дняпро | Беларусь | 26 | 4 |
|

Зноскі
------

1. ↑  Vladislav Mukhamedov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Мухамедов продлил контракт с БАТЭ
3. ↑  БАТЭ отдал нападающего в аренду
4. ↑  «Смолевичи» вышли из отпуска!
5. ↑  "Смолевичи" вновь арендовали Мухамедова у БАТЭ
6. ↑  БАТЭ отдал Мухамедова в аренду «Энергетику-БГУ»
7. ↑  Четыре игрока покидают нашу команду **(нявызн.)**(недаступная спасылка). Архівавана з першакрыніцы 25 студзеня 2021. Праверана 5 лютага 2021.
8. ↑  "Днепр-Могилев" арендовал у БАТЭ Мухамедова и подписал полноценный контракт с Немирко
9. ↑  Завершился срок аренды

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |